Probkodu1_10  1. Sündmuse esinemise tõenäosus igal katsel on 0.2. Katseid teostatakse järjest kuni sündmuse toimumiseni. Leida tõenäosus, et tuleb sooritada neljas katse. 
2.  I rätsep valmistab kvaliteetse ballikleidi tõenäosusega 0.7, II rätsep aga tõenäosusega 0.8. See-eest I rätsep teeb 2 kleiti ja teine 1. Leida tõenäosus, et kõik kleidid on kvaliteetsed.  
3.  Esimeses urnis on 2 valget ja 10 musta kuuli, teises 8 valget ja 4 musta kuuli. Kummastki võetakse üks kuul. Leida tõenäosus, et a) mõlemad on valged; b) on erivärvilised. Lõpuks võetakse kummastki urnist veel üks kuul. Leida tõenäosus, et kõik 4 kuuli on valged. 
4.  Ema on kodus kolme lapsega. Tunni aja jooksul kõige vanem laps ei nõua ema tähelepanu tõenäosusega 0.95, keskmine laps ei nõua tähelepanu tõenäosusega 0.9 ja noorim tõenäosusega 0.8. Leida tõenäosus, et tunni jooksul a) ükski laps ei nõua tähelepanu; b) üks laps nõuab tähelepanu; c) vähemalt üks nõuab tähelepanu. 
5.  Laskur saab ühe lasuga 10 silma tõenäosusega 0.7 ja 9 silma tõenäosusega 0.3. Leida tõenäosus, et kolme lasuga saadakse vähemalt 29 silma. 
6.  Kaks selli teevad suveniire. Esimesel on praaki 6% ja teisel 2%. Kuid esimene sell teeb kaks korda rohkem suveniire kui teine. Leida tõenäosus, et juhuslikult valitud suveniir on praak. Sellid peavad kokku 1000 krooni trahvi maksma, kui kontrollimisel avastatakse, et juhuslikult valitud suveniir on praak. Selli trahviraha on võrdeline tõenäosusega, millega ta konkreetse praaksuveniiri valmistas. Kuidas peavad sellid trahviraha jagama? Tõenäosused arvutada täpsusega 0.001. 
7. Rühmas on 4 väga hea, 8 hea ja 12 rahuldava õppedukusega üliõpilast. Väga head võivad eksamil saada võrdse tõenäosusega hindeid “A” ja “B”, head võrdse tõenäosusega hindeid “A”, “B” ja “C” ning rahuldavad võrdse tõenäosusega hindeid “B”, “C” ja “D”. Leida tõenäosus, et hindele “C” vastanud üliõpilane on hea õppeedukusega.
8. Veenduda joonise abil, et suvalise sündmuse  B  korral  A  B  ja  A  B  on teineteist välistavad (A  on  A  vastandsündmus). Kuna A  ja  A moodustavad täisüsteemi, siis näidake, et  B = (A  B )  (A  B ).  Viimase võrduse jaoks kasutage liitmisreeglit ja tõestage, et  P (A | B) + P (A | B) = 1 (juhul, kui P(B)  0).